लापरवाही करने पर 14 लोगोें का वेतन कटा
राजगढ़| महात्मा गांधी राष्ट्रीय रोजगार गारंटी योजना में मजदूरों को रोजगार नहीं देने पर सात पंचायत सचिवों का एक-एक सप्ताह का वेतन काटा है। इनके साथ ही रोजगार सहायकों का भी जनवरी माह का वेतन काटा जाएगा। जिपं सीईओ राजेश जैन ने बताया कि जपं ब्यावरा के भाटपुरा सौंध्या के पंचायत सचिव ओम प्रकाश शर्मा और रोजगार सहायक जसवंत सिंह पंवार को जनवरी में एक सप्ताह के लिए अवैतनिक किया है। बूचाखेड़ी के रामचंद्र वर्मा व रोजगार सहायक पवन राठौर, मोहनपुरा के सचिव देवीसिंह तंवर व रोजगार सहायक जगदीश जाटव, पंचायत पीपल्या के मोहनलाल मेवाड़े देहरी कराड़ के सचिव कन्हैयालाल उपाध्याय व रोजगार सहायक जितेन्द्र सिंह राठौर, नाईहेड़ा के सचिव बीरम सिंह व रोजगार सहायक राहुल शर्मा ब्राह्मणपुरा के सचिव रामेश्वर पाटीदार व रोजगार सहायक हरिप्रसाद दांगी का भी एक सप्ताह का वेतन काटा है।
hin_Deva hin_Deva